– Մարդկային բառապաշարի համակարգում ամենից տարածված արտահայտություններից են «պատիժ», «դատաստան», «պատուհաս» եզրերը, որոնք մարդու գիտակցության մեջ ուղղակիորեն պատճառահետեւանքային կապով աղերսվում են մեղքի, հանցանքի գիտակցության հետ, այսինքն` պատիժը, դատաստանը ընկալվում են իբրեւ հատուցում մարդու գործած այս կամ այն մեղքի, հանցանքի: Պատժի, դատաստանի երեւույթն առկա է Աստվածաշնչի առաջին իսկ էջերում: Աստված պատժեց մեր նախահորը՝ անհնազանդության, պատվիրանազանցության պատճառով` վտարելով նրան դրախտի պարտեզից։ Սակայն Եկեղեցու սուրբ հայրերն ասում են, որ Աստված ոչ թե պատժում, այլ խրատում է: